Juozas Mačernis

Juozas Mačernis (1891 m. sausio 22 d. Šarnelė, Žemaičių Kalvarijos valsčius, Telšių apskritis – 1976 m. rugsėjo 9 d. Argentina) – Lietuvos žurnalistas, pedagogas, redaktorius, esperantininkas.

 Biografija 
Mokėsi Palangos progimnazijoje, Liepojos, Gomelio gimnazijose. 1924-1925 m. studijavo Ženevos pedagoginiame institute, 1927 m. baigė Lietuvos universiteto Teologijos-filosofijos fakultetą.

Lietuvių spaudoje bendradarbiavo nuo 1908 m. 1925-1926 m. mokytojavo Telšiuose, įsteigė M. Valančiaus liaudies universitetą. Redagavo savaitraštį „Žemaičių prietelius“, esperanto žurnalą „Litova stelo“.  1944 m. pasitraukė į Vakarus, 1949 m. išvyko gyventi į Argentiną.

 Bibliografija 
 Esperantiškai lietuviškas ir lietuviškai esperantiškas žodynėlis, kartu su P. Gaigalu, 1922 m.
 Kas yra Esperanto?, 1922 m.
 Žmonijos pradžia ir galas, 1931 m.
 Tarp gyvenimo ir mirties, 1936 m.

 Šaltiniai 

Kategorija:Lietuvos esperantininkai
Kategorija:Lietuvos redaktoriai
Kategorija:Lietuvos pedagogai
Kategorija:Argentinos lietuviai